শুক্রাণু
মানব শুক্রাণু হ্যপ্লয়েড কোষ অর্থাৎ এতে ক্রোমোসোমের সংখ্যা এর উৎপাদক কোষের ক্রোমোসোম সংখ্যার অর্ধেক। মানব শুক্রাণুতে ২৩টি ক্রোমোসোম থাকে যা ডিম্বাণুর ২৩টি ক্রোমোসোমের সাথে যুক্ত হয়ে ২x২৩ ক্রোমোসোম বিশিষ্ট ডিপ্লয়েড জাইগোট সৃষ্টি করে।
শুক্রাণুর আকার বিভিন্ন জীবে বিভিন্ন হয়ে থাকে এবং এটি শুক্রাণুর একটি বিশেষ বৈশিষ্ট যার মাধ্যমে একটি জীব থেকে অন্য জীবকে আলাদাভাবে চিহ্নিত করা যায়।
এক্সওয়াই লিঙ্গ-নির্ধারণ ব্যবস্থা
মানুষ এবং অন্যান্য প্রজাতিতে শিশুর লিঙ্গ নির্ধারণ করে দেয় পিতার ক্রোমোজোম। এক্স-ওয়াই ক্রোমোজোম ব্যবস্থায় নারীর ডিম্বাণুতে এক্স ক্রোমোজোম থাকে পুরূষের স্পার্ম এ হয় এক্স ক্রোমোজম অথবা ওয়াই ক্রোমোজোম থাকে। যার প্রভাবে নারী শিশুতে (এক্স-এক্স) অথবা ছেলে শিশুতে (এক্স-ওয়াই) ক্রোমোজোম থাকবে।
পুরুষ পিতার হরমোনের মাত্রা শুক্রাণুর লিঙ্গের অনুপাতে প্রভাব ফেলে। মায়ের হরমোনও শুক্রাণুকে নিষিক্ত হবার জন্য প্রভাবিত করে।